มีอาการอาเจียน4-5รอบ จากนั้นถ่ายท้องหลายรอบมากค่ะ ถ่ายเป็นน้ำส่วนใหญ่ มีอาการเหงื่อออกทั้งตัวแต่หนาวจะหลับยุตลอดเวลาบางทีถ่ายๆอยู่นั้งหลับ ปวดท้องมากๆ แต่ตอนกลางคืนไม่ถ่าย มีถ่ายตอนเช้า ละอีกถ่ายครั้งถ่ายเป็นเลือดค่ะไม่ปวดท้องด้วยอยากรุ้ว่าเป้นอะไรค่ะ
สวัสดีครับ สำหรับอาการที่ได้แจ้งในเบื่องต้น อาจจะเข้าได้กับโรคท้องเสียเฉียบพลัน(acute diarrhea) ซึ่งจะทำให้มี อาการปวดบิดท้อง คลื่นไส้อาเจียน ถ่ายเหลวเป็นน้ำ เป็นมูกเลือด ร่วมกับมีไข้ และ อาการอ่อนเพลียได้ สาเหตุของโรคท้องเสียเฉียบพลันในผู้ใหญ่ ส่วนมากจะเกิดจาก อาการอาหารเป็นพิษ(Food poisoning) ซึ่งการรักษาจะเป็น การให้ยาระงับอาการปวดลำไส้บีบเกร็ง ยาระงับอาการคลื่นไส้ และเกลือแร่ทดแทน ส่วนน้อยจะเกิดจากการติดเชื้อแบคทีเรีย ซึ่งจำเป็นต้องได้รับยาฆ่าเชื้อในการรักษา สำหรับอาการถ่ายเป็นเลือด ในกรณีที่มีท้องเสียถ่ายมาก มีการถ่ายหลายรอบ เส้นเลือดฝอยบริเวณผนังลำไส้ และรอบทวาร อาจแตกทำให้มีเลือดปนออกมาได้ อย่างไรก้ตามจำเป็นจะต้องเห็นลักษณะของอุจจาระประกอบการวินิจฉัยอีกครั้ง แนะนำให้เข้ารับการตรวจที่โรงพยาบาลเพื่อการวินิจฉัยและรักษาที่เหมาะสมต่อไปครับ